מפלצות בע"מ בעבודה

מפלצות בע"מ בעבודה (באנגלית: Monsters at Work) היא סדרת טלוויזיה בהנפשה ממוחשבת אמריקאית, שנוצרה על ידי פיט דוקטר. הסדרה מהווה ספין אוף לסרט ההנפשה "מפלצות בע"מ", שעלה לראשונה לאקרנים בשנת 2001. הסדרה עלתה לשידור ב-2 ביולי 2021 בשירות הזרמת המדיה "דיסני+".

ב-16 ביוני 2022 הושק שירות הסטרימינג בישראל, ועונתה הראשונה של הסדרה בגרסה המדובבת לעברית נכללה בחלק מתכני הבכורה שלו.

תקציר העלילה
הסדרה מתרחשת מיד לאחר אירועי הסרט "מפלצות בע"מ". בעיר מפלצופוליס נוצרת אנרגיה חשמלית באמצעות קול צחוק. טיילור טאסקמון, בוגר מכללת המפלצות, עובד בתור מכונאי בצוות המתקנים, וחולם לעבוד יחד עם הגיבורים שלו מייק ווזאבסקי וג'יימס פ. סאליבן.

פרקים

צוות המדבבים והדמויות
טיילור טאסקמון (בן פלדמן/קובי ליקורמן) - מכונאי בצוות המתקנים של מפלצות בע"מ.
ואל ליטל (מינדי קלינג/עינת אזולאי) - חברתו הטובה של טיילור.
פריץ (הנרי וינקלר/יובל בינדר) - הבוס של טיילור.
דנקן (לוקאס נף/יהונתן מגון) - שרברב, אשר מנסה להרוויח תועלת בכל הזדמנות שהוא מנצל.
ג'יימס פ. סאליבן (ג'ון גודמן/אוהד שחר) - מנכ"ל חברת מפלצות בע"מ, חברו הטוב ביותר של מייק.
מייק ווזאבסקי (בילי קריסטל/גלעד קלטר) - חברו הטוב ושותפו של סאלי.
סיליה מיי (ג'ניפר טילי/מייה קדוש) - המזכירה הראשית בחברת מפלצות בע"מ. חברתו של מייק.
רוז (בוב פיטרסון/שרית סרי) - סוכנת סמויה, והיא ראש "הסוכנות לאיתור ילדים". עבדה בתור מזכירה במסווה.
 פיטרסון מדבב גם את רוזה, אחותה של רוז.
יטי (ג'ון ראטזנברגר/צביקה שוורצברג) - מפלצת שגורשה בעבר להרי ההימלאיה.
 ראטזנברגר מדבב גם את ברנרד.
קאטר (אלנה אובך)
סמיטי ונידלמן (סטיבן סטנטון) - שני עובדים במפלצות בע"מ.
מילי טאסקמון (איישה טיילר) - אמו של טיילור.
גברת פלינט (בוני האנט)

הפקה
ג'ון גודמן ובילי קריסטל יחזרו לדבב את דמויותיהם המקוריות בסדרה יחד עם מדבבים חוזרים, ביניהם ג'ון ראטזנברגר, ג'ניפר טילי ובוב פיטרסון, ומדבבים חדשים, ביניהם בן פלדמן, קלי מרי טראן, הנרי וינקלר, לוקאס נף, אלנה אובך, סטיבן סטנטון ועיישה טיילר. בפברואר 2020, נודע כי ההקלטות לדיבוב הסדרה החלו וסטיבן ג'יי אנדרסון יהיה אחד מהבמאים של הסדרה. במרץ 2021 נודע כי מינדי קלינג ובוני האנט יצטרפו למדבבי הסדרה, בעוד קלינג תחליף את טראן בדמותה.

הפצה
הסדרה עלתה לשידור ב-2 ביולי 2021 בשירות הזרמת המדיה "דיסני+".

קישורים חיצוניים

הערות שוליים

סדרות טלוויזיה אמריקאיות שעלו לשידור בשנות ה-2020
סדרות טלוויזיה המבוססות על סרטים
סדרות הנפשה ממוחשבת
סדרות הנפשה אמריקאיות
דיסני+: תוכניות וסדרות
מפלצות בע"מ